Ахметжан Қозыбағаров

Ахметжан Қозыбағаров (1879 жылы 1 мамыр, қазіргі Шығыс Қазақстан облысы, Абай ауданында – 1937) — Алаш партиясының белсенді мүшесі, әрі Ахмет Байтұрсыновтың жақын серігі, қазақ ұлтынан шыққан демократиялық зиялылардың бірі. Алғашқы білімді дәрігер.Алаш. Алашорда: энциклопедия / құраст.: Ғ.Әнес, С.Смағұлова. — Алматы: Арыс, 2009. – 228 бет.

Семейдегі ауылшаруашылық мектеп-интернатын бітіріп, 1901–1906 жылдары Омбыдағы фельдшерлік мектепте оқыған. 1906–1918 жылдары Семейдегі губерниялық ауруханада фельдшер қызметін атқарды. 1917–1919 жылдары Алаш партиясының жергілікті ұйымдарын құруға атсалысып, 1918 жылы Алашорданың Семей облыстық кеңесіне мүше болды. 1921–1922 жылдары Шығыстауда Арқат дәрігерлік бөлімшесін басқарып, өз қаржысына емхана салдырды. 1935–1937 жылдары Алматы кірпіш зауытының емханасында меңгеруші болды. 1937 жылы 25 тамызда Алматыда тұтқындалды. Семей абақтысына жабылып, ату жазасына кесілді. 1957 жылы ақталды. «Шығыс жұлдыздары» энциклопедиясы,  «Фолиант» баспасы, 1-ші том

 Дереккөздер 

Санат:Саяси қуғын-сүргін құрбандары
Санат:Алаш қозғалысы